Why Did It Take 950 Years For Prophet Nuh (sws) To Do Itmam-e-hujjat?
ہر قوم پر اتمام حجت کی مہلت میں فرق رہا ہے۔ یہ ان کے خصوصی حالات کے لحاظ سے مختلف رہا۔ بنی اسرائیل اور بنی اسماعیل (قریش) چونکہ نبوت کے سلسلے سے واقف تھے، دین ابراہیمی کے پیرو ہونے کے دعوی دار تھے، اس لیے بہت سے مقدمات پہلے ہی سے طے تھے جن کی بنیاد پر ان پر کم مدت میں اتمام حجت ہوگیا،۔ اس کے برعکس نوح علیہ السلام کی امت کے سامنے ماضی سے کوئی نظیر اور مثآل نہیں تھی۔ انھین کسی قوم پر آنے والے عذاب کی داستان نہیں سنائی گئی جن سے وہ واقف ہوتے۔ اس لیے کوشش کی گئی کہ ان کے ہاں پیدا ہونے والی نسلوں تک بات پہنچا دی جائے۔ مگر ثابت ہوا کہ ایسا نہ ہونا نتیجہ خیز نہیں رہا۔ اسی بنا پر نوح علیہ السلام نے جب عذاب کی دعا مانگی تو یہ ذکر کیا کہ یہ ناشکرے اور فاجر قسم کی نسلیں ہی پروان چڑھاتے چلے جائیں گے سدھریں گے نہیں۔ اس بات کو ئی ذکر نہیں کہ کچھ لوگ مر گئے تھے اور یہ اتما م حجت آئندہ نسلوں پر ہوا۔ ممکن ہے اس وقت لوگوں کی عمریں ہی لمبی ہوتی ہوں جیسا کہ بائیبل کا بھی بیان اس کی تصدیق کرتا ہے۔ بہرحال، قومون کا فیصلہ قومی رویوں سے ہوتا ہے اور افراد کو نہین دیکھا جا تا۔ خدا کے علم کے مطابق جب ایک قوم سے مایوسی ہو جائے تو وہ قومی سطح پر عذاب کی مستحق ہو جاتی ہے۔